ΚΑΝΟΝΙΣΜΟΣ (ΕΚ) αριθ. 425/96 ΤΗΣ ΕΠΙΤΡΟΠΗΣ της 8ης Μαρτίου 1996 για την τροποποίηση στον τομέα του βοείου κρέατος των κανονισμών (ΕΚ) αριθ. 1462/95, (ΕΚ) αριθ. 1942/95 και (ΕΚ) αριθ. 3018/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για την καθιέρωση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται από τις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσων του Γύρου της Ουρουγουάης (1), και ιδίως το άρθρο 8,

Εκτιμώντας:

ότι με τον κανονισμό (ΕΚ) αριθ. 3066/95 το Συμβούλιο προέβλεψε το άνοιγμα και την προσαρμογή ορισμένων παραχωρήσεων, κυρίως όσον αφορά τα προϊόντα του τομέα του βοείου κρέατος, που προβλέπονται από τις ευρωπαϊκές συμφωνίες με τη Δημοκρατία της Ουγγαρίας, τη Δημοκρατία της Πολωνίας, τη Δημοκρατία της Σλοβακίας, τη Δημοκρατία της Τσεχίας, τη Ρουμανία και τη Δημοκρατία της Βουλγαρίας 7 ότι πρέπει, κατά συνέπεια, να προβλεφθούν τροποποιήσεις, κυρίως όσον αφορά τον καθορισμό των δασμών που συνδέονται με τις εισαγωγές των εν λόγω προϊόντων, με ισχύ από 1ης Ιανουαρίου έως 30 Ιουνίου 1996, των ακόλουθων κανονισμών:

- κανονισμός (ΕΚ) αριθ. 1462/95 της Επιτροπής, της 27ης Ιουνίου 1995, για το άνοιγμα και τη διαχείριση δασμολογικής ποσόστωσης για την εισαγωγή νεαρών αρρένων βοοειδών που προορίζονται για πάχυνση (1η Ιουλίου 1995 - 30 Ιουνίου 1996) (2), όπως τροποποιήθηκε τελευταία από τον κανονισμό (ΕΚ) αριθ. 2416/95 (3),

- κανονισμός (ΕΚ) αριθ. 1942/95 της Επιτροπής, της 4ης Αυγούστου 1995, για τη θέσπιση, για την περίοδο από 1ης Ιουλίου 1995 έως 30 Ιουνίου 1996, των λεπτομερειών εφαρμογής των δασμολογικών ποσοστώσεων βοείου κρέατος που προβλέπονται στις ευρωπαϊκές συμφωνίες που συνάφθησαν μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, της Δημοκρατίας της Ουγγαρίας, της Δημοκρατίας της Τσεχίας, της Δημοκρατίας της Σλοβακίας, της Βουλγαρίας και της Ρουμανίας, αφετέρου (4), όπως τροποποιήθηκε τελευταία από τον κανονισμό (ΕΚ) αριθ. 2416/95,

- κανονισμός (ΕΚ) αριθ. 3018/95 της Επιτροπής, της 20ής Δεκεμβρίου 1995, για τον καθορισμό, για το δεύτερο εξάμηνο του 1995, μέτρων διαχείρισης σχετικά με τις εισαγωγές ορισμένων ζωντανών βοοειδών (5) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1462/95 τροποποιείται ως εξής:

1. Στο άρθρο 1, παράγραφοι 4 και 5, η ημερομηνία «31 Δεκεμβρίου 1995» αντικαθίσταται από την ημερομηνία «30 Ιουνίου 1996».

2. Στο άρθρο 6, παράγραφος 3, τρίτο και τέταρτο εδάφιο, η ημερομηνία «31 Δεκεμβρίου 1995» αντικαθίσταται από την ημερομηνία «30 Ιουνίου 1996».

Άρθρο 2

Ο κανονισμός (ΕΚ) αριθ. 1942/95 τροποποιείται ως εξής:

1. Το κείμενο του άρθρου 1 παράγραφος 2 αντικαθίσταται ως εξής:

«2. Ο δασμός ad valorem και τα ειδικά ποσά των δασμών που καθορίζονται στο κοινό τελωνειακό δασμολόγιο (ΚΤΔ) μειώνονται κατά 80 %.»

2. Καταργείται το παράρτημα Ι.

Άρθρο 3

Ο κανονισμός (ΕΚ) αριθ. 3018/95 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

Πέραν των εισαγωγών στο πλαίσιο των κανονισμών (ΕΚ) αριθ. 1462/95 (*), (ΕΚ) αριθ. 39/96 (**) και (ΕΚ) αριθ. 403/96 (***), οι εισαγωγές στην Κοινότητα ζωντανών βοοειδών που υπάγονται στους κωδικούς ΣΟ 0102 90 05, 0102 90 21, 0102 90 29, 0102 90 41, και 0102 90 49 και αναφέρονται στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 805/68, καταγωγής των τρίων χωρών, οι οποίες αναφέρονται στο παράρτημα Ι, υπόκεινται στα μέτρα διαχείρισης που προβλέπονται στον παρόντα κανονισμό.

(*) ΕΕ αριθ. L 144 της 28. 6. 1995, σ. 6.

(**) ΕΕ αριθ. L 10 της 13. 1. 1996, σ. 1.

(***) ΕΕ αριθ. L 55 της 6. 3. 1996, σ. 9.».

2. Στο άρθρο 2, παράγραφος 1, προστίθεται το ακόλουθο εδάφιο:

«Για τα ζώα αυτά, ο δασμός ad valorem και τα ειδικά ποσά των δασμών που καθορίζονται στο κοινό τελωνειακό δασμολόγιο (ΚΤΔ) μειώνονται κατά 80 %.»

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου μέχρι τις 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 328 της 30. 12. 1995, σ. 31.

(2) ΕΕ αριθ. L 144 της 28. 6. 1995, σ. 6.

(3) ΕΕ αριθ. L 248 της 14. 10. 1995, σ. 28.

(4) ΕΕ αριθ. L 186 της 5. 8. 1995, σ. 30.

(5) ΕΕ αριθ. L 314 της 28. 12. 1995, σ. 58.